text: ғали бегалиев (1888, батыс қазақстан облысы казталов ауданы 1966, алматы) қазақстанның еңбек сіңірген мұғалімі, филология ғылымдарының кандидаты (1943), доцент. қазандағы мұхаммедия семинариясын (1902) орынбордағы мұғалімдер курсын (1918) мәскеу педагогикалық ғылыми инмтитутының аспирантурасын (1933) бітірген. ауыл мектебінде (1910 12) орал қаласындағы педагогикалық курста (1918 22) ордадағы педагогикалық техникумда (1922 24) оқытушы облыстық, республикалық газеттерде тілші қазақ педагогикалық институтында оқытушы қазақстан оқу нұсқаушы тіл және әдебиет институтында бөлім меңгерушісі, аға ғылыми қызметкер (1946 62) болды. бегалиев 50-ден астам еңбектің авторы. қазақ, орыс мектептеріне арналған қазақ тілі оқулықтарын жазып, білім беру мазмұнын ғылыми негіздеуге ат салысты. орысша-қазақша және қазақ тілінің терминологиялық сөздіктерін жасауға қатысты.